
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00067/2014-04
13.06.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У
о акредитацији студијског програма
Утврђује се да УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066,  испуњава прописане стандарде за акредитацију студијског програма ОАС4 - ДИПЛОМИРАНИ УЧИТЕЉ (СТАРИ НАЗИВ ОБРАЗОВАЊЕ УЧИТЕЉА) у оквиру поља друштвено-хуманистичких наука и то за 35 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, је дана 15.1.2014. године поднела захтев за акредитацију студијског програма ОАС4 - ДИПЛОМИРАНИ УЧИТЕЉ (СТАРИ НАЗИВ ОБРАЗОВАЊЕ УЧИТЕЉА) у оквиру поља друштвено-хуманистичких наука под бројем 612-00-00067/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ и предлог одлуке, достављени су Комисији за акредитацију и проверу квалитета.
Подаци о студијском програму ОАС4 – Дипломирани учитељ (стари назив Образовање учитеља), Друштвено хуманистичко поље, област Педагошких наука.

1. Број наставника на студијском програму према електронском формулару, односно  табели 9.1. је 29.

   Број наставника са пуним радним временом = 19 
   Број сарадника на студијском програму =  11
   Број сарадника са пуним радним временом =  10

2. Трајање програма 4 године (8 семестара)
3. Број ЕСП бодова = 240 ЕСПБ.

4. Број студената = 35 

5. Укупно часова недељно   коју држе наставници=  14,13
6. Укупно часова наставе недељно коју држе сарадници  (према ел. формулару) = 14,00
7. Простор за извођење наставе = 1650 м2
8. Наведено је 101  основних  библиотечких јединица за програм, укупно 30469 јединица.

9. Просечно оптерећење наставника на овом програму: 1,52/2.69
10. Просечно оптерећење сарадника на овом програму: 4.66/5.13
11. Фактор изборности на програму је 27.90
     Студијски програм припада пољу друштвено-хуманистичких наука (област Педагошке науке), што је у складу са листом области коју је утврдио Национални савет. Назив дипломе Дипломирани учитељ   је такође у складу са листом звања како је то утврдио Национални савет. Дужина студија од 1 године (2 семестра) у складу је са законом. Програм је прихваћен од стране Наставно-научног већа Учитељског факултета у Ужицу 18.12..2013.године, а одлуком Сената Универзитета у Новом Саду 10.01. 2014 бр. 04-29/19.  Језик на коме се изводи овај наставни програм је мађарски.

     Структуру програма чини 13,64% академско-општеобразовних, 20,25% теоријско-методолошких, 34,09% научно, односно уметничко-стручних и 32,02% стручно-апликативних предмета од укупног броја ЕСПБ бодова студијског програма. Испуњена је препорука да изборни предмети чине минимум 20% (27,90%) ЕСПБ бодова. 
ПРИМЕДБЕ:
1) Проценат наставе коју изводе запослени са 100% радног времена је на граници, дакле износи 70,3%. Препоручује се да се овај проценат у што скоријој будућности повећа. Велики је број наставника који су ангажовани по уговору. Ангажована су 4 гостујућа професора из Мађарске (Сегедина, Печуја и Будимпеште, као и из других домаћих институција.

2) Програм је целовит и свеобухватан и нуди савреман стучна сазанања и усаглашен је са другим програмима на Факултету, али остаје нејасно у којој мери се очекује да је назив дипломирани учитељ са овом дипломом довољан за улазак у самосталан рад. Овако конципиран програм, са нагласком на следећем: "Студије се завршавају израдом завршног рада чија тема је везана за васпитно-образовни рад у нижим разредима основне школе. Састоји се од теоријско-методолошког дела и израде самог рада. Студент који је стекао услов за одбрану завршног рада предаје рад. Именована трочлана комисија даје мишљење о раду и спроводи поступак јавне обране завршног рада. Коначна оцена завршног рада се изводи на основу оцене завршног рада и оцене одбране самог рада" упућује на закључак да се очекује да након завршеног првог степена учитељ може самостално да обавља васпитно-образовни рад у млађим разредима основне школе. О овоме треба консултовати Закон о основама система васпитања и образовања у делу - Обављање образовно-васпитног рада, Чл. 8. Факултет се позива на PRAVILNIK O LISTI STRUČNIH, AKADEMSKIH I NAUČNIH NAZIVA ("Sl. glasnik RS", br. 30/2007, 112/2008, 72/2009 i 81/2010).
Налаже се Установи да посвети дужну пажњу овим примедбама.

Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ  за студијски програм ОАС4 - ДИПЛОМИРАНИ УЧИТЕЉ (СТАРИ НАЗИВ ОБРАЗОВАЊЕ УЧИТЕЉА)  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи

- архиви КАПК
	ПРЕДСЕДНИК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ДИПЛОМИРАНИ УЧИТЕЉ (СТАРИ НАЗИВ ОБРАЗОВАЊЕ УЧИТЕЉА) у оквиру поља друштвено-хуманистичких наука и то за 35 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

